Miliarderi Rubenstein, një filantrop amerikan
Filantropi amerikan dhuron miliona dollarë për restaurimin e objekteve historike të Shteteve të Bashkuara
Miliarderi David Rubenstein po ndihmon për ruajtjen e historisë amerikane, duke financuar projekte restaurimi për disa nga objektet më historike të vendit. Në vazhdim të mësojmë arsyen pse ky aspekt është kaq i rëndësishëm për të. Biznesmeni David Rubenstein dhuron një pjesë të konsiderueshme të pasurisë së tij për restaurimin e disa prej objekteve historike të Amerikës. Ai e quan filantropi patriotike të ndihmosh vendin tënd të ruajë trashëgiminë dhe kujtesën e tij. Zoti Rubenstein krijoi një pasuri prej miliarda dollarësh si bashkëthemelues dhe drejtues i Grupit Carlyle, një firmë investimesh globale me qendër në Uashington. Por, ai e kalon një pjesë të kohës duke bashkëpunuar me Shërbimin e Parqeve Kombëtare të Shteteve të Bashkuara për të ndihmuar në restaurimin e disa prej monumenteve dhe ndërtesave më të rëndësishme historike. Kur një tërmet dëmtoi Monumentin e Uashingtonit në vitin 2011, zoti Rubenstein dhuroi 7.5 milionë dollarë, pra gjysmën e kostos së restaurimit. thotë zoti Rubenstein. Me mbi 5 milionë dollarë të tjera, ai po ndihmon gjithashtu për ruajtjen e Memorialit të Luftës “Iwo Jima” të Marinsave të Shteteve të Bashkuara, në Virginia. Për të, kjo është diçka personale. Aaron LaRocca, i Shërbimit Kombëtar të Parqeve, thotë se donacioni i filantropit erdhi në momentin më të duhur. Me mbi 12 milionë dollarë të tjerë, zoti Rubenstein po ndihmon për ruajtjen e Memorialit të Robert E. Lee, të quajtuar Shtëpia e Arlingtonit. Shtëpia historike ka qenë një plantacion që gjendet brenda territorit të Varrezave Kombëtare në Arlington, përballë Lumit Potomac. David Rubenstein shpreson së përpjekjet e tij filantrope do t’i inkurajojnë amerikanët të mësojnë më shumë për vendin e tyre dhe për të kontribuar më shumë.